pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-‘หม่อมเต่า’เผยต่อที่ประชุมจี 20 ไทยส่งเสริมการจ้างงานผู้สูงอายุ ตอบโจทย์อุตสาหกรรม 4.0
วันจันทร์ที่ 2 กันยายน 2562
‘หม่อมเต่า’เผยต่อที่ประชุมจี 20 ไทยส่งเสริมการจ้างงานผู้สูงอายุ ตอบโจทย์อุตสาหกรรม 4.0
รัฐมนตรีว่าการกระทรวงแรงงาน และคณะ เข้าร่วมการประชุมรัฐมนตรีแรงงานและการจ้างงาน G20 (LEMM) ณ เมืองมัตสึยามา ประเทศญี่ปุ่น เผย ประเทศไทยส่งเสริมการจ้างงานผู้สูงอายุ พัฒนาขีดความสามารถผู้สูงอายุด้านเทคโนโลยีรองรับการปฏิวัติอุตสาหกรรม 4.0
เมื่อวันที่ 2 กันยายน 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน พร้อมด้วย นายสุทธิ สุโกศล ปลัดกระทรวงแรงงาน นายสุรเดช วลีอิทธิกุล รองปลัดกระทรวงแรงงาน และนางพัฒนา พันธุฟัก ผู้ช่วยปลัดกระทรวงแรงงาน เข้าร่วมการประชุมรัฐมนตรีแรงงานและการจ้างงาน G20 (LEMM) ระหว่างวันที่ 1 - 2 กันยายน 2562 ณ เมืองมัตสึยามา ประเทศญี่ปุ่น โดยประเทศไทยได้รับเชิญให้เข้าร่วมการประชุมในฐานะประธานอาเซียน ในโอกาสนี้ รัฐมนตรีว่าการกระทรวงแรงงานได้กล่าวถ้อยแถลงต่อที่ประชุมในเรื่องการจ้างงานผู้สูงอายุ และระยะเวลาการทํางานที่ยาวนานขึ้น (longer working life) อันเป็นผลที่เกิดจากการเปลี่ยนแปลงโครงสร้างประชากรเข้าสู่สังคมผู้สูงอายุ ซึ่งรัฐมนตรีว่าการกระทรวงแรงงานกล่าวต่อที่ประชุมว่า ประเทศไทยเป็นหนึ่งในประเทศสมาชิกอาเซียนที่มีอัตราการเข้าสู่สังคมผู้สูงอายุอย่างรวดเร็ว ทั้งนี้ในปี 2567 จะเข้าสู่สังคมผู้สูงอายุอย่างเต็มรูปแบบ กระทรวงแรงงานตระหนักถึงความสําคัญของการเปลี่ยนแปลงดังกล่าว จึงดําเนินการเพื่อรองรับการจ้างงานผู้สูงอายุ ทั้งในเรื่องการลงนาม MOU ร่วมกับบริษัทเอกชนเพื่อส่งเสริมการจ้างงานผู้สูงอายุ การส่งเสริมการฝึกอบรมเพื่อพัฒนาขีดความสามารถผู้สูงอายุโดยเฉพาะในด้านเทคโนโลยีเพื่อรองรับการปฏิวัติอุตสาหกรรม 4.0 การขยายอายุผู้ประกันตนตามมาตรา 40 จาก 60 ปี เป็น 65 ปี เป็นต้น ทั้งนี้ประเทศไทยจะใช้โอกาสการเข้าสู่สังคมผู้สูงอายุดังกล่าวในการขยายตลาดแรงงานผู้สูงอายุ เพื่อส่งเสริมพฤฒิพลังของผู้สูงอายุ นอกจากนั้นประเทศไทยในฐานะแขกรับเชิญพิเศษ ยังได้ร่วมรับรองปฏิญญาที่ประชุมรัฐมนตรีแรงงานและการจ้างงาน G20 ค.ศ. 2019 ภายใต้หัวข้อหลัก “การกําหนดทิศทางอนาคตของงาน โดยมีประชาชนเป็นศูนย์กลาง”
สําหรับสาระสําคัญของร่างปฏิญญาฯ ประกอบด้วยหัวข้อหลัก 4 ด้าน ได้แก่ 1) นโยบายที่เกี่ยวข้องกับการเปลี่ยนแปลงโครงสร้างประชากรเพื่อรองรับสังคมผู้สูงอายุ 2) นโยบายที่เกี่ยวกับระยะเวลาการทํางานที่ยาวนานขึ้น (longer working life) อันเป็นผลที่เกิดมาจากสังคมผู้สูงอายุ 3) การจ้างงานรูปแบบใหม่ อาทิ งานการดูแลระยะยาว (long-term care) และ 4) การส่งเสริมความเสมอภาคทางเพศ ซึ่งร่างปฏิญญาฯ เป็นเอกสารแสดงเจตนารมณ์ของประเทศสมาชิก G20 ต่อการกําหนดทิศทางด้านนโยบายเพื่อรองรับการเปลี่ยนแปลงโครงสร้างประชากรและอนาคตของงาน โดยไม่มีผลผูกพันทางกฎหมาย และคณะรัฐมนตรีได้มีมติเห็นชอบการรับรองร่างปฏิญญาฯ ด้วยแล้วเมื่อวันที่ 27 สิงหาคม 2562 โดยประเทศไทยสามารถใช้ประโยชน์จากการหารือระหว่างการประชุมเพื่อเตรียมการกําหนดนโยบายรองรับงานรูปแบบใหม่ให้สอดคล้องกับบริบทของประเทศไทย โดยเฉพาะอย่างยิ่งงานรูปแบบใหม่ อาทิ การดูแลระยะยาว ซึ่งเป็นอาชีพขาดแคลน แต่มีความสําคัญในปัจจุบันเนื่องจากสภาพสังคมผู้สูงอายุ
---------------------------------
กองเผยแพร่และประชาสัมพันธ์-ข่าว/
สํานักประสานความร่วมมือระหว่างประเทศ ภาพ-ข้อมูล/
2 กันยายน 2562
รัฐบาลไทย-ข่าวทำเนียบรัฐบาล-ก.แรงงาน ประชุม คกก. กำกับดูแลติดตามศูนย์บริการร่วมกระทรวงแรงงาน
วันจันทร์ที่ 6 สิงหาคม 2561
ก.แรงงาน ประชุม คกก. กํากับดูแลติดตามศูนย์บริการร่วมกระทรวงแรงงาน
วันที่ 6 สิงหาคมคม 2561 เวลา 09.30 น. นางเพชรรัตน สินอวย รองปลัดกระทรวงแรงงาน เป็นประธานการประชุมคณะกรรมการกํากับ ดูแล และติดตามการดําเนินการศูนย์บริการร่วมกระทรวงแรงงาน ครั้งที่ 4/ 2561
วันที่ 6 สิงหาคมคม 2561 เวลา 09.30 น. นางเพชรรัตน สินอวย รองปลัดกระทรวงแรงงาน เป็นประธานการประชุมคณะกรรมการกํากับ ดูแล และติดตามการดําเนินการศูนย์บริการร่วมกระทรวงแรงงาน ครั้งที่ 4/ 2561 ณ ห้องประชุมประสงค์ รณะนันท์ ชั้น 5 อาคารกระทรวงแรงงาน โดยที่ประชุมได้มีการพิจารณาปรับปรุงกระบวนการบริการของศูนย์บริการร่วมกระทรวงแรงงาน และการย้ายสถานที่ตั้งเค้าเตอร์บริการประชาชนกระทรวงแรงงาน ห้างสรรพสินค้า เทสโก้ โลตัส สาขาปิ่นเกล้า
-----------------------------------------------
กองเผยแพร่และประชาสัมพันธ์
6 สิงหาคม 2561
ชาญชัย ชาวหนองเพียร ภาพ/ข่าว
รัฐบาลไทย-ข่าวทำเนียบรัฐบาล-ประเทศไทยได้รับสิทธิให้เป็นเจ้าภาพ MotoGP
วันศุกร์ที่ 23 กุมภาพันธ์ 2561
ประเทศไทยได้รับสิทธิให้เป็นเจ้าภาพ MotoGP
การถ่ายทอดการแข่งขัน MotoGP จะทําให้ประเทศไทยได้รับความสนใจจากนานาประเทศ และเป็นที่นิยมด้านการท่องเที่ยวมากยิ่งขึ้น
ต่อจากนี้ไป ขอเชิญรับฟังไทยคู่ฟ้า ครับ
ประเทศไทยได้รับสิทธิให้เป็นเจ้าภาพการแข่งขันรถจักรยานยนต์ทางเรียบชิงแชมป์โลก หรือ MotoGP เป็นระยะเวลา 3 ปี ตั้งแต่ปี 2561 - 2563 ทําให้ไทยเป็น 1 ใน 19 สนามการแข่งขัน MotoGP ของโลก ถือเป็นประวัติศาสตร์หน้าใหม่ของวงการกีฬาไทย โดยพลเอก ประยุทธ์ จันทร์โอชา นายกรัฐมนตรี ระบุว่า ทุกประเทศสามารถใช้กีฬาเป็นสื่อกลางสานความสัมพันธ์และส่งเสริมสุขภาพที่สมบูรณ์แก่ประชาชน ควบคู่ไปกับการพัฒนากีฬาเพื่อการท่องเที่ยว ซึ่งการแข่งขันดังกล่าวเป็นโอกาสดีที่ประเทศไทยจะได้แสดงศักยภาพและความพร้อมในทุกด้าน โดยเฉพาะการเป็นแหล่งท่องเที่ยวที่ได้รับความนิยมและการเป็นเจ้าภาพจัดการแข่งขันกีฬาระดับโลกที่มีคุณภาพตามมาตรฐานสากล จึงนับเป็นอีกหนึ่งความภาคภูมิใจของคนไทยทุกคน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 พฤษภาคม 2563
วันอังคารที่ 26 พฤษภาคม 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 1 ราย รวมผู้ป่วยกลับบ้านสะสม 2,929 ราย หรือคิดเป็นร้อยละ 96.19 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 59 ราย หรือร้อยละ 1.94 ของผู้ป่วยทั้งหมด
รายงานข่าวกรณีโรคติดเชื้อไวรัสโคโรนา2019 (COVID-19)
ประจําวันที่26 พฤษภาคม 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ป่วยกลับบ้านได้ 1 ราย รวมผู้ป่วยกลับบ้านสะสม 2,929 ราย หรือคิดเป็นร้อยละ 96.19 ของผู้ป่วยทั้งหมด เหลือผู้ป่วยที่ยังรักษาอยู่ในโรงพยาบาลจํานวน 59 ราย หรือร้อยละ 1.94 ของผู้ป่วยทั้งหมด มีผู้ติดเชื้อรายใหม่เพิ่ม 3 ราย เป็นคนไทยที่เดินทางกลับจากต่างประเทศและได้เข้ารับการเฝ้าระวังกักตัวในสถานที่รัฐจัดให้ (จากคูเวต 2 ราย รัสเซีย 1 ราย) ไม่มีผู้เสียชีวิตเพิ่ม รวมผู้เสียชีวิตสะสม 57 ราย มีผู้ป่วยสะสมทั้งสิ้น 3,045 ราย
ขณะนี้ได้เข้าสู่ฤดูฝนหนึ่งในโรคที่พบบ่อย คือ ไข้หวัดใหญ่ ซึ่งมีอาการของโรคใกล้เคียงกับโควิด 19 โดยจะมีอาการของระบบทางเดินหายใจ ไข้ ไอ ปวดเมื่อยกล้ามเนื้อ ซึ่งทั้ง 2 โรค เกิดจากเชื้อไวรัส สามารถติดต่อกันผ่านการไอ จาม จากน้ํามูก น้ําลาย เสมหะที่ติดมากับมือหรือผิวสัมผัสต่างๆ ที่มีการสัมผัสบ่อย เช่น ลูกบิดประตู ราวบันได ปุ่มกดลิฟต์ ดังนั้นการป้องกันตนเองที่ดีที่สุดคือการล้างมือบ่อยๆ เว้นระยะห่าง 1-2 เมตร และการสวมหน้ากากอนามัย/หน้ากากผ้า เพื่อป้องกันการแพร่เชื้อระหว่างกันผ่านฝอยละอองจากการพูด คุย ไอ จาม อย่างไรก็ตามหากป่วยด้วยอาการดังกล่าวให้รีบพบแพทย์ พร้อมแจ้งประวัติที่เป็นจริง เช่น การเดินทางไปในพื้นที่เสี่ยงเพื่อให้แพทย์ผู้รักษาสามารถวินิจฉัย และจําแนกโรคระหว่างโควิด 19 และไข้หวัดใหญ่ได้ง่ายขึ้น ซึ่งโรงพยาบาลในสังกัดกระทรวงสาธารณสุขมีคลินิกไข้หวัดรองรับ โดยแยกผู้ป่วยโรคระบบทางเดินหายใจออกจากโรคอื่นๆ เพื่อป้องกันการแพร่เชื้อไปสู่ผู้ป่วยรายอื่นที่มารับบริการ
นอกจากนี้ เพื่อป้องกันการป่วยด้วยโรคไข้หวัดใหญ่ กระทรวงสาธารณสุขได้จัดวัคซีนป้องกันโรคไข้หวัดใหญ่ โดยเฉพาะใน 7 กลุ่มเสี่ยง ได้แก่ 1.หญิงตั้งครรภ์อายุครรภ์ 4 เดือนขึ้นไป 2.เด็กอายุ 6 เดือนถึง 2 ปี 3.ผู้มีโรคเรื้อรัง (ปอดอุดกั้นเรื้อรัง หอบหืด หัวใจ หลอดเลือดสมอง ไตวาย ผู้ป่วยมะเร็งที่อยู่ในระหว่างได้รับเคมีบําบัด และเบาหวาน) 4.บุคคลอายุ 65 ปีขึ้นไป 5.ผู้พิการทางสมองที่ช่วยเหลือตัวเองไม่ได้ 6.โรคธาลัสซีเมียและผู้ติดเชื้อ HIV ที่มีอาการ 7.ผู้ที่เป็นโรคอ้วน และบุคลากรทางการแพทย์ สามารถรับบริการได้ที่สถานพยาบาลใกล้บ้านตั้งแต่วันนี้ – 31 สิงหาคม 2563
สําหรับในวันนี้ (26 พฤษภาคม 2563) จะมีเที่ยวบินนําคนไทยจาก ประเทศอิตาลี มาเลเซีย ญี่ปุ่น และไต้หวัน กลับประเทศ รวมจํานวน 386 ราย ซึ่งทุกรายจะต้องเข้าสู่ระบบการเฝ้าระวังกักกันในสถานที่ที่รัฐจัดให้เป็นเวลา 14 วัน และต้องตรวจหาเชื้อจํานวน 2 ครั้ง หากป่วยจะนําเข้าสู่ระบบการรักษาทันที ป้องกันการนําเชื้อแพร่สู่คนในประเทศ
****************************** 26 พฤษภาคม2563
รัฐบาลไทย-ข่าวทำเนียบรัฐบาล-รมว.พม. กำชับ จนท. ช่วยเหลือครอบครัวชายชราวัย 68 ปี ที่อาศัยอยู่ในกระท่อมสภาพเก่าทรุดโทรม ที่ จ.นครศรีธรรมราช
วันพุธที่ 19 กรกฎาคม 2560
รมว.พม. กําชับ จนท. ช่วยเหลือครอบครัวชายชราวัย 68 ปี ที่อาศัยอยู่ในกระท่อมสภาพเก่าทรุดโทรม ที่ จ.นครศรีธรรมราช
รมว.พม. กําชับ จนท. ช่วยเหลือครอบครัวชายชราวัย 68 ปี ที่อาศัยอยู่ในกระท่อมสภาพเก่าทรุดโทรม ที่ จ.นครศรีธรรมราช และช่วยเหลือครอบครัวอดีตครูที่ต้องลาออกมาดูแลสามีที่ป่วยเส้นเลือดในสมองแตก และลูกชายต้องลาออกจากโรงเรียน ที จ.เพชรบุรี
วันนี้ (19 ก.ค. 60) เวลา 07.45 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 674/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม ณ ห้องประชุมชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์ กล่าวว่า จากกรณีชายชราวัย 68 ปี มีสุขภาพไม่แข็งแรง อาศัยเพียงลําพังกับลูกชายวัย 16 ปี ในกระท่อมสภาพเก่าทรุดโทรมภายในป่าละเมาะ ซึ่งการเดินทางลําบากมีน้ําท่วมขังและดินโคลนจํานวนมาก ในช่วงฤดูฝนจะไม่สามารถอาศัยอยู่ได้ ครอบครัวมีฐานะยากจน ที่อําเภอเมือง จังหวัดนครศรีธรรมราช นั้น ตนได้กําชับให้พัฒนาสังคมและความมั่นคงของมนุษย์จังหวัดนครศรีธรรมราช (พมจ.นครศรีธรรมราช) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านผู้สูงอายุของกระทรวง พม. และมอบสิ่งของเครื่องใช้ที่จําเป็น อีกทั้งประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของชายดังกล่าวอย่างใกล้ชิด รวมทั้งปรับปรุงที่อยู่อาศัยให้มีความมั่นคง แข็งแรง ถูกสุขลักษณะ และเหมาะสมกับผู้สูงอายุ นอกจากนี้ยังให้ความช่วยเหลือในเรื่องสวัสดิการสังคมตามความเหมาะสมในระยะยาวต่อไป
พลตํารวจเอก อดุลย์ กล่าวเพิ่มเติมว่า สําหรับกรณีหญิงรายหนึ่งที่ต้องลาออกจากการเป็นครู เพื่อมาอยู่ดูแลผู้เป็นสามีที่ป่วยเส้นเลือดในสมองแตก นอนป่วยติดเตียง ไม่สามารถช่วยเหลือตัวเองได้ แขน-ขาลีบ ร่างกายผอมซูบ โดยต้องให้อาหารทางสายยาง ด้านลูกชายต้องลาออกจากโรงเรียน เพื่อมาทํางานหาเงินช่วยเหลือจุนเจือครอบครัว ที่อําเภอชะอํา จังหวัดเพชรบุรี นั้น ตนได้กําชับให้พัฒนาสังคมและความมั่นคงของมนุษย์จังหวัดเพชรบุรี (พมจ.เพชรบุรี) พร้อมหน่วยงานที่เกี่ยวข้องในพื้นที่ เร่งลงพื้นที่เพื่อตรวจสอบข้อเท็จจริง และประเมินทางสังคมของครอบครัวดังกล่าว เพื่อให้การช่วยเหลือในเบื้องต้นตามภารกิจด้านคนพิการของกระทรวง พม. พร้อมทั้งมอบสิ่งของเครื่องใช้ที่จําเป็น และประสานหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลของผู้ป่วยอย่างใกล้ชิด รวมถึงช่วยเหลือเรื่องการศึกษาของเด็กชายในระยะยาว นอกจากนี้ ยังให้ความช่วยเหลือในเรื่องสวัสดิการสังคมตามความเหมาะสม อาทิ การให้คําแนะนําปรึกษาแก่หญิงดังกล่าว ในเรื่องการส่งเสริมการประกอบอาชีพ เพื่อสร้างรายได้ที่เพียงพอและมั่นคงต่อไป
รัฐบาลไทย-ข่าวทำเนียบรัฐบาล-ยธ. เสริมสร้างความรู้ด้านการอำนวยความเป็นธรรม แก่ผู้นำชุมชน เพื่อบริการประชาชน
วันอังคารที่ 7 กุมภาพันธ์ 2560
ยธ. เสริมสร้างความรู้ด้านการอํานวยความเป็นธรรม แก่ผู้นําชุมชน เพื่อบริการประชาชน
การบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๕๙ ของกรมการปกครอง กระทรวงมหาดไทย ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
นายธวัชชัย ไทยเขียว รองปลัดกระทรวงยุติธรรม
เป็นวิทยากรบรรยายภายใต้โครงการฝึกอบรมหลักสูตรกํานัน ผู้ใหญ่บ้าน รุ่นที่ ๕๙
ของกรมการปกครอง กระทรวงมหาดไทย ในหัวข้อ “การอํานวยความยุติธรรมเพื่อลดความเหลื่อมล้ําในสังคม”
เพื่อให้กํานัน ผู้ใหญ่บ้าน มีความรู้ ความเข้าใจ เกี่ยวกับบทบาทหน้าที่ในด้านการอํานวยความยุติธรรม
และนําความรู้ที่ได้รับไปบริหารจัดการเกี่ยวกับการให้บริการประชาชนในพื้นที่
เพื่อให้ประชาชนทุกคนได้รับความเป็นธรรม ผ่านกลไกผู้นําชุมชนได้อย่างทั่วถึง เท่าเทียม และเสมอภาค
ซึ่งจะนําไปสู่การสร้างความเป็นธรรมลดความเหลื่อมล้ําในสังคมได้อย่างมีประสิทธิภาพ
ณ ห้องบรรยายโรงเรียนสืบสวนสอบสวนพนักงานฝ่ายปกครอง
วิทยาลัยการปกครอง อําเภอธัญบุรี จังหวัดปทุมธานี
รัฐบาลไทย-ข่าวทำเนียบรัฐบาล-กรมการจัดหางาน เผยผลการดำเนินการมาตรการจ้างงาน ช่วงวิกฤติโควิด – 19
วันพฤหัสบดีที่ 6 สิงหาคม 2563
กรมการจัดหางาน เผยผลการดําเนินการมาตรการจ้างงาน ช่วงวิกฤติโควิด – 19
นายสุชาติ พรชัยวิเศษกุล อธิบดีกรมการจัดหางาน เผย ในช่วงของการแพร่ระบาดของโรคโควิด-19 ได้ส่งผลกระทบให้การจ้างงานภายในประเทศชะลอตัว  สถานประกอบกิจการปิดตัวลง จนเกิดปัญหามีผู้ว่างงานจํานวนมาก นั้น
กรมการจัดหางาน ไม่ได้นิ่งนอนใจ พร้อมเร่งดําเนินการตามมาตรการเยียวยาผลกระทบ เพื่อให้เกิดการจ้างงานในประเทศ ในรูปแบบโครงการและกิจกรรมต่างๆ ได้แก่ โครงการจ้างงานเพื่อลดผลกระทบจากการแพร่ระบาดของเชื้อไวรัสโควิด – 19 มีเป้าหมายจ้างงานผู้ได้รับผลกระทบ จํานวน 700 คน ให้ช่วยปฏิบัติงาน ประชาสัมพันธ์ภารกิจ/การดําเนินงานของกรมการจัดหางาน เช่น สํารวจข้อมูลความต้องการทํางาน/ความต้องการจ้างงานโดยเฉพาะการทํางานแบบ Part-time การต่ออายุใบอนุญาตทํางานของแรงงานต่างด้าว การขึ้นทะเบียนรับเงินชดเชยกรณีว่างงาน การให้บริการจัดหางาน การไปทํางานต่างประเทศ โดยได้รับค่าจ้างวันละ 300 บาท จํานวน 45 วัน ได้ดําเนินการจ้างงานตามโครงการครบตามเป้าหมาย ขณะที่การให้บริการจัดหางานแก่ผู้ว่างงาน ผู้ถูกเลิกจ้าง ได้ส่งเสริมให้เกิดการบรรุงานไปแล้วกว่า 198,430 คน จากตําแหน่งงานว่างที่ได้รับแจ้ง จํานวน 272,879 อัตราทั่วประเทศ โดยตําแหน่งงานว่างที่มีความต้องการมากที่สุด 5 อันดับแรกคือ 1. แรงงานด้านการผลิต, แรงงานทั่วไป 2. พนักงานขาย 3. พนักงานจัดส่งสินค้า 4. เจ้าหน้าที่คลังสินค้า 5. พนักงานขับรถยนต์ นอกจากนี้ยังได้ตั้งศูนย์บริการจัดหางาน Part – time เพื่อให้สามารถจ้างงานเป็นรายชั่วโมง (Job Sharing) ซึ่งปัจจุบันมีตําแหน่งงานว่าง 2,267 อัตรา มีผู้ได้รับการบรรจุแล้ว จํานวน 506 คน และมีกองทุนเพื่อผู้รับงานไปทําที่บ้าน ให้เงินกู้ปลอดดอกเบี้ย 1 ปี แก่ผู้รับงานไปทําที่บ้าน ซึ่งภายใต้มาตรการการช่วยเหลือฯ Covid-19 นี้ ได้ปล่อยกู้ไปแล้ว 25 ราย/กลุ่ม เป็นเงิน 3,230,000 บาท
ส่วนนักศึกษาจบใหม่ที่ต้องการหางานทํา หรือคนที่ว่างงาน กรมการจัดหางาน มีช่องทางหางานทํา ทางศูนย์บริการจัดหางานเพื่อคนไทย สํานักงานจัดหางานกรุงเทพมหานครพื้นที่ 1 -10 และสํานักงานจัดหางานจังหวัดทุกจังหวัด หรือศูนย์จัดหางานสาขาทุกแห่ง และยังมีบริการจัดหางานรูปแบบออนไลน์ ผ่านทาง https://smartjob.doe.go.th และ การให้บริการจัดหางานภายใต้โครงการต่าง ๆ เช่น โครงการนัดพบแรงงาน โครงการจัดหางานเชิงรุกเพื่อการพัฒนาเขตพัฒนาพิเศษภาคตะวันออก ซึ่งสามารถตรวจสอบวัน เวลา และสถานที่ ได้ทาง www.doe.go.th หรือ https://smartjob.doe.go.th นอกจากนี้ ได้พัฒนาแพลตฟอร์ม เพื่อให้บริการจัดหางานรูปแบบใหม่ คือบัตรดิจิทัล (Smart Job Wallet) ให้บริการในรูปแบบ QR Code ด้วย
“ รัฐบาลให้ความสําคัญกับการจ้างงาน เพื่อเยียวยาพี่น้องแรงงานไทย และจะเร่งเดินหน้ามาตรการช่วยเหลือต่อไป ทั้งนี้ ผู้ที่สนใจหางานทํา สามารถสอบถามรายละเอียดเพิ่มเติมได้ที่ สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือโทรสายด่วนกระทรวงแรงงาน 1506 กด 2 กรมการจัดหางาน ” นายสุชาติฯ กล่าว
รัฐบาลไทย-ข่าวทำเนียบรัฐบาล-รัฐมนตรีช่วยเกษตรฯ ศึกษาดูงานโครงการศูนย์สาธิตการเกษตรแบบผสมผสาน อันเนื่องมาจากพระราชดำริ
วันศุกร์ที่ 17 มกราคม 2563
รัฐมนตรีช่วยเกษตรฯ ศึกษาดูงานโครงการศูนย์สาธิตการเกษตรแบบผสมผสาน อันเนื่องมาจากพระราชดําริ
รัฐมนตรีช่วยเกษตรฯ ศึกษาดูงานโครงการศูนย์สาธิตการเกษตรแบบผสมผสาน อันเนื่องมาจากพระราชดําริ มุ่งหวังนําไปต่อยอดการพัฒนาด้านการเกษตรสู่ลูกหลานเกษตรกร
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ เปิดเผยภายหลังตรวจเยี่ยมโครงการศูนย์สาธิตการเกษตรแบบผสมผสาน อันเนื่องมาจากพระราชดําริ ต.สุขเดือนห้า อ.เนินขาม จ.ชัยนาท ว่า สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีได้พระราชานุมัติให้รับโอนกรรมสิทธิ์ที่ดินของนายศุภชัย ผดุงเจริญ ที่มีความความประสงค์จะน้อมเกล้าฯ ถวายที่ดินดังกล่าว และพัฒนาที่ดินเป็น “ศูนย์สาธิตการเกษตรแบบผสมผสาน” โดยใช้หลักการแนวคิดทฤษฎีใหม่ เพื่อเป็นศูนย์สาธิตเทคโนโลยีการเกษตร และเป็นแหล่งขยายพันธุ์พืชพันธุ์ดีสู่เกษตรกรและประชาชนทั่วไป โดยทางจังหวัดชัยนาทได้แต่งตั้งหัวหน้าส่วนราชการที่สังกัดกระทรวงเกษตรและสหกรณ์ และหัวหน้าส่วนราชการอื่นที่เกี่ยวข้องในจังหวัดเป็นคณะกรรมการดําเนินงาน มีวัตถุประสงค์เพื่อเป็นแหล่งสาธิตการเกษตรแบบผสมผสาน ด้านพืช การเลี้ยงสัตว์ และการประมง เป็นต้นแบบ หรือดัดแปลงให้เหมาะสมในการนําไปใช้ในพื้นที่ของเกษตรกรได้ เป็นแหล่งขยายพันธุ์พืชดีสู่เกษตรกร เป็นศูนย์ฝึกอบรมและดูงานให้แก่เกษตรกรและผู้สนใจทั่วไป และดําเนินกิจกรรมที่ก่อให้เกิดรายได้ภายใต้กรอบการดําเนินงานตามแนวพระราชดําริ
ในส่วนของกระทรวงเกษตรและสหกรณ์ ทางกรมวิชาการเกษตรได้มอบหมายให้สํานักวิจัยและพัฒนาการเกษตรเขตที่ 5 (ชัยนาท) และศูนย์วิจัยพืชไร่ชัยนาทเป็นที่ปรึกษาด้านวิชาการให้คําปรึกษาแก่เจ้าหน้าที่ประจําโครงการฯ ซึ่งในส่วนของกรมวิชาการเกษตรจะให้คําปรึกษาด้านพันธุ์พืช เทคโนโลยีปลูกพืช การป้องกันกําจัดศัตรูพืช การจัดการดิน ปุ๋ยและน้ํา ในการผลิตพืชแก่เจ้าหน้าที่โครงการฯ ซึ่งกรมวิชาการเกษตรดําเนินการให้คําปรึกษาด้านพันธุ์พืชไร่ ให้ข้อมูลและแนะนําวิธีการปลูกถั่วเขียวพันธุ์ชัยนาท 72 และข้าวโพดหวานพันธุ์ชัยนาท 2 ให้คําปรึกษาด้านการจัดการศัตรูพืช การจัดการดิน ปุ๋ย และน้ํา ตามความเหมาะสมกับสภาพพื้นที่ในโครงการฯ ประสานงานติดต่อเรื่องพันธุ์พืชที่จะปลูกภายในโครงการ ตลอดจนการให้คําปรึกษาด้านการแปรรูปผลผลิตที่ได้จากโครงการฯ
"ในวันนี้ได้มาขอศึกษาดูงานในโครงการพระราชดําริ เพื่อนํากลับไปเป็นแนวทางในการพัฒนาการดําเนินงานของกระทรวงเกษตรฯ ซึ่งปัจจุบันกําลังมีโครงการพาลูกหลานเกษตรกรกลับบ้าน สานต่ออาชีพการเกษตร จึงอยากให้เกษตรกรได้มาศึกษาเรียนรู้การทําการเกษตรตามแนวคิดเกษตรทฤษฎีใหม่ และมุ่งหวังว่าศูนย์สาธิตการเกษตรฯ ที่จังหวัดชัยนาทนี้ จะเป็นศูนย์ต้นแบบ และขยายไปจังหวัดใกล้เคียงได้ อย่างไรก็ตาม ทุกหน่วยงานในสังกัดกระทรวงเกษตรและสหกรณ์ พร้อมที่จะเข้ามาสนับสนุนทั้งในเรื่องของปัจจัยการผลิต เทคโนโลยี และให้ความรู้แก่เกษตรกรด้วย" นางสาวมนัญญา กล่าว
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-งานแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจำปี 2560
วันศุกร์ที่ 25 สิงหาคม 2560
งานแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2560
งานแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2560ณ ห้องประชุมทองคํา กรมอุตสาหกรรมพื้นฐานและการเหมืองแร่
วันนี้ (25 สิงหาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานในงานแสดงกตเวทิตาจิตแด่ผู้เกษียณอายุราชการของกระทรวงอุตสาหกรรม ประจําปี 2560 ในปีนี้กระทรวงอุตสาหกรรมมีผู้ที่เกษียณอายุราชการ จํานวน 183 ท่าน โดยรัฐมนตรีว่าการกระทรวงอุตสาหกรรม ได้กล่าวแสดงความขอบคุณทุกท่านที่ได้ปฏิบัติหน้าที่ของการเป็นข้าราชการมาด้วยความมุ่งมั่น วิริยะอุตสาหะ และสร้างความเจริญก้าวหน้าให้แก่กระทรวงอุตสาหกรรมและประเทศชาติ และมอบของที่ระลึกแด่ผู้เกษียณอายุราชการ ซึ่งนายสมชาย หาญหิรัญ ปลัดกระทรวงอุตสาหกรรม กล่าวแสดงความรู้สึกในฐานะตัวแทนผู้เกษียณอายุราชการ ในปี 2560 ณ ห้องประชุมทองคํา กรมอุตสาหกรรมพื้นฐานและการเหมืองแร่
รัฐบาลไทย-ข่าวทำเนียบรัฐบาล-กระทรวงเกษตรฯ จัดสัมมนา“หยุดความหิวโหยอย่างยั่งยืน (Sustainable Zero Hunger)”
วันจันทร์ที่ 20 พฤศจิกายน 2560
กระทรวงเกษตรฯ จัดสัมมนา“หยุดความหิวโหยอย่างยั่งยืน (Sustainable Zero Hunger)”
กระทรวงเกษตรฯ จัดสัมมนา“หยุดความหิวโหยอย่างยั่งยืน (Sustainable Zero Hunger)” วันที่ 22 - 23 พ.ย. นี้ ณ KU Home มหาวิทยาลัยเกษตรศาสตร์ กรุงเทพ ฯ พร้อมศึกษาดูงานจังหวัดนครปฐม และจังหวัดนครราชสีมา หวังสร้างจิตสํานึกให้ชาวไทยตระหนักถึงความสําคัญในการสร้าง
นายสรวิศ ธานีโต โฆษกกระทรวงเกษตรและสหกรณ์ เปิดเผยว่า องค์การอาหารและเกษตรแห่งสหประชาชาติ หรือ เอฟ เอ โอ (Food and Agriculture Organization of the United Nations – FAO) เป็นองค์การของสหประชาชาติ ที่มุ่งยกระดับการบริโภคอาหารและมาตรฐานการครองชีพของประชากรโลกให้ดีขึ้น เพื่อพัฒนาเศรษฐกิจของโลก โดยจัดตั้งขึ้นเมื่อวันที่ 16 ตุลาคม 2488 (ค.ศ. 1945) และได้กําหนดวันที่ 16 ตุลาคมของทุกปี เป็นวันครบรอบการก่อตั้งองค์การ เอฟ เอ โอ เป็นวันอาหารโลก (World Food Day) โดยมีการเชิญชวนประเทศสมาชิกทั่วโลกร่วมกันจัดวันเฉลิมฉลอง เพื่อให้สาธารณชนได้ตระหนักถึงปัญหาความอดอยากหิวโหยในโลก ซึ่งมีประชากรโลกที่อดอยากหิวโหยกว่า 800 ล้านคน และเพื่อเน้นความสนใจในด้านการเกษตรและการผลิตอาหาร สําหรับประเทศไทยในฐานะเป็นสมาชิกขององค์การอาหารและเกษตรแห่งสหประชาชาติและเป็นสถานที่ตั้งของสํานักงานองค์การอาหารและเกษตรแห่งสหประชาชาติประจําภูมิภาคเอเชียและแปซิฟิก ประกอบกับเป็นประเทศเกษตรกรรมที่ผลิตและส่งออกอาหารรายใหญ่อันดับต้น ๆ ของโลก แต่ปรากฏว่ายังมีผู้หิวโหย อดอยากและขาดโภชนาการเป็นจํานวนมาก กระทรวงเกษตรฯ ในฐานะหน่วยงานกลางประสานงานกับ เอฟ เอ โอ จึงได้ร่วมกับสํานักงาน เอฟ เอ โอ กรุงเทพ ฯ จัดงานวันอาหารโลกขึ้นทุกปี เพื่อรณรงค์และสร้างจิตสํานึกให้คนไทยได้ตระหนักถึงปัญหาความอดอยากหิวโหยและร่วมมือกันในการแก้ไขปัญหานี้อย่างจริงจังเพื่อนําไปสู่การพัฒนาประเทศชาติ
สําหรับในปี 2560 นี้ กระทรวงเกษตรฯ จัดให้มีการสัมมนาเกี่ยวกับงานวันอาหารโลก (World Food Day) ประจําปี 2560 ภายใต้หัวข้อ “หยุดความหิวโหยอย่างยั่งยืน (Sustainable Zero Hunger)” ระหว่างวันที่ 22 - 23 พฤศจิกายน 2560 ณ KU Home มหาวิทยาลัยเกษตรศาสตร์ กรุงเทพ ฯ และการฟังบรรยายสรุปและศึกษาดูงานที่จังหวัดนครปฐม และจังหวัดนครราชสีมา โดยมีผู้เข้าร่วมสัมมนา 150 คน โดยมีวัตถุประสงค์เพื่อสร้างจิตสํานึกให้ชาวไทยได้ตระหนักถึงความสําคัญในการสร้างความมั่นคงอาหารต่อมวลมนุษย์ และได้รับรู้ถึงสาเหตุของความอดอยากหิวโหยที่ยังคงมีอยู่ รวมทั้งการลดสูญเสียหายของอาหาร การกินทิ้งกินขว้าง (Food Waste, Food Loss) เพื่อให้เกิดความมั่นคงทางอาหาร ความปลอดภัยของอาหาร และภาวะโภชนาการ อันจะนําไปสู่การพัฒนาการเกษตร ทั้งนี้กระทรวงเกษตรฯ คาดว่าจะทําให้ทุกภาคส่วนของสังคมทั้งภาครัฐและเอกชน สถาบันการเงิน พ่อค้าและประชาชน ตลอดจนเกษตรกรได้ทราบถึงความสําคัญของวันอาหารโลก ตระหนักถึงความสําคัญของระบบความมั่นคงอาหาร ระบบความปลอดภัยอาหาร ภาวะโภชนาการ และสร้างความมั่นคงด้านอาหาร พร้อมทั้งหน่วยงานทั้งภาครัฐและเอกชนให้ความสําคัญของการมีอาหารที่เพียงพอต่อความต้องการเพื่อให้เกิดความมั่นคงทางอาหาร นอกจากนี้ยังรวมถึงคําชื่นชมจากประเทศสมาชิกที่มีต่อการที่ประเทศไทยมีส่วนร่วมในงานวันอาหารโลก ซึ่งแสดงให้เห็นถึงความร่วมมือและนโยบายที่สอดคล้องกับองค์การอาหารและเกษตรแห่งสหประชาชาติด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ไอแบงก์ เยียวยา SMEs ตามมาตรการแบงก์ชาติ พักชำระหนี้ 6 เดือนอัตโนมัติ พร้อมอัดเงินเพิ่มเสริมสภาพคล่อง [กระทรวงการคลัง]
วันศุกร์ที่ 10 เมษายน 2563
ไอแบงก์ เยียวยา SMEs ตามมาตรการแบงก์ชาติ พักชําระหนี้ 6 เดือนอัตโนมัติ พร้อมอัดเงินเพิ่มเสริมสภาพคล่อง [กระทรวงการคลัง]
ไอแบงก์พร้อมเยียวยาลูกค้าผู้ประกอบการ SMEs ตามมาตรการของ ธปท. เพื่อช่วยเหลือ SMEs ที่ได้รับผลกระทบทางเศรษฐกิจจาก COVID-19 ด้วยสองมาตรการช่วยเหลือ ทั้งการพักชําระหนี้เงินต้นและกําไร นาน 6 เดือน และการให้วงเงินสินเชื่อเพื่อเสริมสภาพคล่อง
ธนาคารอิสลามแห่งประเทศไทย (ไอแบงก์) พร้อมเยียวยาลูกค้าผู้ประกอบการ SMEs ตามมาตรการของ ธนาคารแห่งประเทศไทย (ธปท.) เพื่อช่วยเหลือ SMEs ที่ได้รับผลกระทบทางเศรษฐกิจจาก COVID-19 ด้วยสอง มาตรการช่วยเหลือ ทั้งการพักชําระหนี้เงินต้นและกําไร นาน 6 เดือน และการให้วงเงินสินเชื่อเพื่อเสริมสภาพคล่อง คิดอัตรากําไรต่ําพิเศษ 2% 2 ปี พร้อมฟรีกําไร 6 เดือนแรก
จากผลกระทบทางเศรษฐกิจที่เกิดขึ้นจาก COVID-19 ส่งผลให้ผู้ประกอบการหลายรายประสบปัญหา ไอแบงก์ ขานรับเยียวยาลูกค้าตามมาตรการของ ธปท. ทันที 2 มาตรการ เพื่อช่วยเหลือลูกค้า SMEs ดังนี้
1. มาตรการพักชําระหนี้เงินต้นและกําไร ระยะเวลา นาน 6 เดือน เพื่อช่วยเหลือกลุ่มผู้ประกอบการ SMEs ที่มีวงเงินสินเชื่อ ไม่เกิน 100 ล้านบาท โดยธนาคารจะดําเนินการปรับให้อัตโนมัติ ลูกค้าไม่ต้องติดต่อใดๆ กับธนาคาร ซึ่งจะเริ่มมีผลตั้งแต่เดือนเมษายน 2563 นี้ เป็นต้นไป จะไม่ถือเป็นการผิดนัดชําระหนี้ของลูกค้าและจะไม่เสียประวัติข้อมูลเครดิต
2. มาตรการสินเชื่อเสริมสภาพคล่อง เพื่อให้ความช่วยเหลือกลุ่มลูกค้าผู้ประกอบการที่มีวงเงินสินเชื่อไม่เกิน 500 ล้านบาท โดยจะเป็นการให้สินเชื่อใหม่กับลูกค้าเดิมของธนาคาร วงเงินไม่เกิน 20% ของยอดหนี้คงค้าง ณ วันที่ 31 ธันวาคม 2562 ซึ่งจะคิดอัตรากําไรพิเศษ 2% ต่อปี นาน 2 ปี พร้อมฟรีกําไร 6 เดือนแรก ลูกค้าที่สนใจสามารถติดต่อแจ้งความประสงค์กับเจ้าหน้าที่สินเชื่อที่ดูแลบัญชีของท่าน หรือติดต่อที่ ไอแบงก์ ทุกสาขาทั่วประเทศ